পুরান ঢাকার বাড়ীওয়ালা আমি থাকি গুলশানে,  নিজ বাড়ীতে গেলে আমার পানি থাকে না জানে।  চার তালার অনুমতি নিয়ে বানিয়েছি ছয় তলা,  আট তালা বানিয়ে দেখাব রাজউককে কাঁচকলা।  আড়াই ফুট চওড়া সিড়ির ধারে নেই কোন রেলিং,  দুই নম্বর সিমেন্ট দিয়ে বানিয়েছি ছাদের সিলিং।  নিচ তালায় ভাড়া দিয়েছি পলিথিন কারখানা,  চব্বিশ ঘন্টা উৎপাদন চলে সেইখানে একটানা।  মেশিনের শব্দে ভাড়াটিয়াদের ঘুম নাকি হারাম,  দুতালায় পার্টি অফিস চলে আড্ডা আর ক্যারাম।  পাশের বাড়ীর দেয়ালের সাথে লেপ্টে আমার  দেয়াল,  পানির অবৈধ পাম্প বসিয়েছি করেনি কেউ খেয়াল।  বাড়ী ভেঙ্গে গেলেও আমার হবে না কোন ক্ষতি,  অনেক আগেই খরচ উঠে বাড়ছে লাভের গতি।    বিঃদ্রঃ ঢাকার বেশিরভাগ বাড়ীওয়ালা এরকম নন। কিছু কিছু খারাপ বাড়ীওয়ালার কারনে দুর্ঘটনা ঘটছে।